CELEX: 32022D0009
Language: et
Date: 2021-12-02 00:00:00
Title: Nõukogu otsus (EL) 2022/9, 2. detsember 2021, seisukoha kohta, mis võetakse Euroopa Liidu nimel Vahemere merekeskkonna ja rannikuala kaitse konventsiooni (Barcelona konventsioon) ja selle protokollide osalisriikide 22. istungil vastu võetava otsuse suhtes, millega muudetakse laevadest ning õhusõidukitest pärit jäätmete kaadamisest või merel põletamisest tuleneva Vahemere reostuse vältimise ja likvideerimise protokolli (kaadamist käsitlev protokoll) lisa

7.1.2022   
               
               
                  ET
               
               
                  Euroopa Liidu Teataja
               
               
                  L 4/4
               
            
         NÕUKOGU OTSUS (EL) 2022/9,
         2. detsember 2021,
         seisukoha kohta, mis võetakse Euroopa Liidu nimel Vahemere merekeskkonna ja rannikuala kaitse konventsiooni (Barcelona konventsioon) ja selle protokollide osalisriikide 22. istungil vastu võetava otsuse suhtes, millega muudetakse laevadest ning õhusõidukitest pärit jäätmete kaadamisest või merel põletamisest tuleneva Vahemere reostuse vältimise ja likvideerimise protokolli (kaadamist käsitlev protokoll) lisa
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti artikli 192 lõiget 1 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis Vahemere merekeskkonna ja rannikuala kaitse konventsiooni (edaspidi „Barcelona konventsioon“) laevadest ning õhusõidukitest pärit jäätmete kaadamisest või merel põletamisest tuleneva Vahemere reostuse vältimise ja likvideerimise protokolli (edaspidi „kaadamist käsitlev protokoll“) nõukogu otsusega 77/585/EMÜ (1) ning see jõustus 15. aprillil 1978.
                  
               
                     (2)
                  
                  
                     Barcelona konventsiooni artikli 18 lõike 2 punkti iii kohaselt võetakse Barcelona konventsiooni ja selle protokollide osalisriikide istungil vastu konventsiooni protokollide lisade muudatusi.
                  
               
                     (3)
                  
                  
                     Barcelona konventsiooni ja selle protokollide osalisriigid võtavad 7.–10. detsembrini 2021 toimuval 22. istungil eeldatavasti vastu otsuse (edaspidi „osalisriikide otsus“), millega muudetakse kaadamist käsitleva protokolli lisa tegurite osas, mida tuleb arvestada, kui kehtestada kriteeriumeid, mille alusel anda välja lube ainete kaadamiseks merre, võttes arvesse kaadamist käsitleva protokolli artiklit 6.
                  
               
                     (4)
                  
                  
                     Osalisriikide otsus on seotud keskkonnakaitsega, mis aluslepingu artikli 4 lõike 2 punkti e kohaselt on liidu ja selle liikmesriikide jagatud pädevuses. Osalisriikide otsus ei käsitle valdkonda, mille kaitset reguleeritakse suurel määral liidu normidega. Liit ei kavatse kasutada võimalust teostada oma välispädevust osalisriikide otsusega hõlmatud valdkondades, mille puhul liidu pädevust ei ole veel teostatud liidu siseselt.
                  
               
                     (5)
                  
                  
                     On asjakohane määrata kindlaks liidu nimel Barcelona konventsiooni ja selle protokollide osalisriikide istungil võetav seisukoht, kuna osalisriikide otsusega võetakse vastu kaadamist käsitleva protokolli lisa muudatused, mis on liidu jaoks siduvad.
                  
               
                     (6)
                  
                  
                     Kuna kaadamist käsitleva protokolli lisa kavandatavate muudatustega ajakohastatakse Vahemere kaitse nõudeid, mõjutatakse liidu rahvusvahelisi kohustusi ja eesmärke ning parandatakse keskkonnakaitset, peaks liit toetama osalisriikide otsuse vastuvõtmist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel Barcelona konventsiooni ja selle protokollide osalisriikide 22. istungil, on toetada sellise otsuse vastuvõtmist, millega muudetakse laevadest ning õhusõidukitest pärit jäätmete kaadamisest või merel põletamisest tuleneva Vahemere reostuse vältimise ja likvideerimise protokolli lisa.
         
         
            Artikkel 2
            Barcelona konventsiooni ja selle protokollide osalisriikide 22. istungi käigus toimuvat arengut arvesse võttes võivad liidu esindajad artiklis 1 osutatud seisukoha täpsustamises kokku leppida ilma nõukogu täiendava otsuseta, konsulteerides liikmesriikidega kohapeal toimuvatel koordineerimiskoosolekutel.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 2. detsember 2021
            
               
                  Nõukogu nimel
               
               
                  eesistuja
               
               J. VRTOVEC
            
         
         
            (1)  Nõukogu 25. juuli 1977. aasta otsus 77/585/EMÜ, millega sõlmitakse Vahemere saastekaitse konventsioon ja koostatakse laevadest ning õhusõidukitest pärit jäätmetest tuleneva Vahemere saaste vältimist käsitlev protokoll (EÜT L 240, 19.9.1977, lk 1).